open-index/open-wikipedia-markdown huggingface dataset:
ஆனந்த பைரவி (திரைப்படம்)

**ஆனந்த பைரவி** (*Ananda Bhairavi*) என்பது 1983-ஆம் ஆண்டு வெளியான ஓர் இந்திய இருமொழி நடனத் திரைப்படமாகும். தெலுங்கு மற்றும் கன்னடம் ஆகிய இரு மொழிகளிலும் ஒரே நேரத்தில் படமாக்கப்பட்டது. இத்திரைப்படத்தை சந்தியாலா இயக்கி, கதை மற்றும் திரைக்கதையையும் எழுதியுள்ளார். கிரீசு கர்ணாட்டு, கதக் நடனக் கலைஞர் மாளவிகா சர்க்கார், தெலுங்கு நடிகர் இராச்சேசு மற்றும் "நாட்டியாச்சார்யா" பகவத்துல வெங்கட ராம சர்மா ஆகியோர் முக்கிய வேடங்களில் நடித்துள்ளனர். சர்மா இப்படத்தில் ஒரு ஆண் செவ்வியல் நடனக் கலைஞராகத் தோன்றியுள்ளார். இத்திரைப்படம் இந்திய பன்னாட்டுத் திரைப்பட விழாவில் திரையிடப்பட்டது.  விமர்சகர்களிடமிருந்து நேர்மறையான விமர்சனங்களைப் பெற்றதுடன், நான்கு மாநில நந்தி விருதுகளையும் வென்றது.

## கதை
குச்சிப்புடி நடனத்தின் தோற்றம் குறித்த அறிவை வழங்கும் ஒரு திரைப்படமாகும். குச்சிப்புடி நடனத்தை ஒரு பெண் ஆடுவது அவமானத்திற்குரிய செயல் என்று கருதிய மக்களையும், குச்சிப்புடி மரபை அடுத்த தலைமுறைக்குக் கடத்துவதற்காகத் தன் முழு வலிமையையும் திரட்டிப் போராடிய ஒரு மனிதனையும் பற்றியதே இத்திரைப்படம். இறுதியில், குச்சிப்புடி நடனத்தைக் கற்பிப்பதற்காக ஒரு பெண்ணை அவரால் கண்டறிய முடிகிறது. அக்காலத்தில் பெண்கள் குச்சிப்புடி பயில்வது சமூகத்தால் ஏற்றுக்கொள்ளப்படாத ஒன்றாக இருந்ததால், அவர் தனது சாதியிலிருந்தும், தான் வசித்த இடத்திலிருந்தும், ஏன் வழிபாட்டுத் தலங்களிலிருந்தும் கூட ஒதுக்கிவைக்கப்படுகிறார்.

## நடிகர்கள்

## ஒலிப்பதிவு
;தெலுங்கு:

* "பிரம்மாஞ்சலி" - எஸ். பி. பாலசுப்பிரமணியம்
* "பிலிச்சின முரளிகி" - எஸ்.பி.பாலசுப்ரமணியம், எஸ். ஜானகி
* "கொழுவைடிவா ரங்க சாயி - எஸ்.பி.பாலசுப்ரமணியம், எஸ்.ஜானகி
* "சைத்ரமு குசுமாஞ்சலி" - எஸ்.பி.பாலசுப்ரமணியம்
* "ரா ராகமை" - எஸ்.பி.பாலசுப்ரமணியம்

;கன்னடம்:

* "பிரம்மாஞ்சலி" - எஸ். பி. பாலசுப்பிரமணியம்
* "ஆதுவா முரளியா" - எஸ்.பி.பாலசுப்ரமணியம், வாணி ஜெயராம்
* "மாலகிருவேய ரங்கநாதா" - எஸ்.பி.பாலசுப்ரமணியம், எஸ்.ஜானகி
* "சைத்ரதா குசுமாஞ்சலி" - எஸ்.பி.பாலசுப்ரமணியம்
* "பா பா பா ராகவாகி" - எஸ்.பி.பாலசுப்ரமணியம்.

## விருதுகள்
;நந்தி விருதுகள் - 1983 <
சிறந்த திரைப்படம் - தங்கம் - பூபால் ரெட்டி & சீத்தா பத்மராசு (1983)
சிறந்த இயக்குனர் - சந்தியாலா
இரண்டாவது சிறந்த திரைக்கதை ஆசிரியர் - கே. எசு. சந்திர மூர்த்தி
சிறந்த ஒளிப்பதிவு - எசு. கோபால் ரெட்டி
;பிலிம்பேர் விருது தெற்கு 
சிறந்த நடிகர்  - கன்னடம் - கிரீசு கர்னாடு

## மேற்கோள்

பகுப்பு:திரைப்படம்
பகுப்பு:1983 திரைப்படங்கள்
பகுப்பு:கலைத் திரைப்படங்கள்
பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
சமக்கல்

**சமக்கல்** (Samakal; வங்காள மொழி সমকাল) என்பது வங்காளதேசத்தின் டாக்காவில் வெளியிடப்படும் வங்காள மொழி நாளிதழ் ஆகும். இந்த பத்திரிகை ஹா-மீம் குழுவிற்கு சொந்தமானது. இது 2005 முதல் வெளியிடப்பட்டது.

## வரலாறு
கோலம் சர்வார் இதன் வெளியீட்டிலிருந்து 2018இல் இவர் இறக்கும் வரை இதழின் ஆசிரியராக இருந்தார். 2020ஆம் ஆண்டில், சமகல் 270,000 பிரதிகளுடன் புழக்கத்தில் இருந்தது. இது நாட்டின் எட்டாவது பரவலாக படிக்கப்படும் செய்தித்தாளாக மாறியது.

பல ஆண்டுகளாக, இதழின் எழுத்தாளர்களில் அஜோய் தாசுகுப்தா, அபேத் கான், மிசானூர் ரகுமான் கான், மற்றும் கலீல் ரகுமான் ஆகியோர் அடங்குவர். பத்திரிகையின் ஃபரித்பூர் பணியகத் தலைவரான கௌதம் தாஸ், 2005 நவம்பரில் ஜூனியர் வங்களதேசும் தேசியவாதக் கட்சி (பி. என். பி.) அரசியல்வாதிகளால் கட்சியில் ஊழல் குறித்து அறிக்கை வெளியிட்டப் பின்னர் கொலை செய்யப்பட்டார்.

## மேற்கோள்கள்

## வெளியிணைப்புகள்
* அதிகாரப்பூர்வ இணையதளம்
பகுப்பு:வங்காள மொழி ஊடகங்கள்
ஈரலைக்குளம்

**ஈரலைக்குளம்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது ஏறாவூர்ப்பற்று பிரதேச செயலாளர் பிரிவில் அமைந்துள்ளது. இது கிரானுக்குத் தென்மேற்கே சுமார் 20 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே குடும்பிமலை, பேரில்லாவெளி, சித்தாண்டி, கிழக்கே மயிலவட்டவான், வேப்பவெட்டுவான், தெற்கே கித்துள்வெவ ஆகிய கிராமங்களும் தென்மேற்கிலும் மேற்கிலும் பொலநறுவை மாவட்டமும் எல்லைகளாக உள்ளன.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 873 ஆகும். இவர்களுள் 464 ஆண்களும் 409 பெண்களும் அடங்குவர்.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
அமுல்யா பருவா

**அமுல்யா பருவா** (*Amulya Barua*) நவீன அசாமியக் கவிதையின் முன்னோடியாகத் திகழ்ந்தார். இவர் 1922-ஆம் ஆண்டு சூன் மாதம் 30-ஆம் தேதி இந்தியாவின் அசாம் மாநிலத்திலுள்ள இயோர்காட்டு நகரத்தில் பிறந்தார்.

## வாழ்க்கை
1941ஆம் ஆண்டில், இயோகார்ட்டு அரசு ஆண்கள் மேல்நிலை மற்றும் நடுநிலைப் பள்ளியில் அசாமி மொழியில் எழுத்து மதிப்பெண்களுடன் மெட்ரிகுலேசன் தேர்வு என அழைக்கப்படும் பல்கலைக் கழக நுழைவுத் தேர்வில் தேர்ச்சி பெற்றார். பின்னர், குவகாத்தியில் உள்ள புகழ்பெற்ற காட்டன் குவகாத்தி பல்கலைக்கழகத்தில் சேர்ந்தார். ஆனால் தவிர்க்க முடியாத குடும்பப் பிரச்சனை காரணமாக வீடு திரும்ப வேண்டியிருந்தது. இயோர்காட்டில் உள்ள ஜே.பி. கல்லூரியில் சேர்ந்தார். 1945ஆம் ஆண்டில் இங்குள்ள செகந்நாத் பருவா பல்கலைக்கழகத்தில் இளங்கலை தேர்வில் தேர்ச்சி பெற்றார். பின்னர் உயர் கல்விக்காக கல்கத்தா சென்று, கொல்கத்தா பல்கலைக்கழகத்தின் முதுகலை வகுப்பில் சேர்ந்தார். 1946ஆம் ஆண்டில் வங்காளத்தில் நடந்த மோசமான வகுப்புவாத வன்முறையில், கல்கத்தாவின் இராசா ராம் நாராயண் தெருவில் பருவா தனது விடுதித் தோழர்கள் பலருடன் கொல்லப்பட்டார்.

உயர்ந்த இலட்சியவாதியான இவர், சமூகத்தில் ஒடுக்கப்பட்ட மற்றும் நசுக்கப்பட்ட மக்கள் மீது ஆழ்ந்த அனுதாபத்தை தனது கவிதைகளில் வெளிப்படுத்தினார். கொய்லா, குக்கூர், பிப்லபி, அசி அமர் பிகு, பாரதிர் முக்திர் சுவப்னா போன்றவை இவரது புரட்சிகர உணர்வுக்குத் தெளிவான சான்றுகளாக விளங்கின. பெய்சியா என்பது மனித வாழ்வின் நித்திய சோகத்தைப் பற்றிய ஓர் உளவியல் பகுப்பாய்வு ஆகும். செயந்தியில் வெளியான உடனேயே இக்கவிதை அசாமிய இலக்கிய உலகில் பெரும் அதிர்வலைகளை ஏற்படுத்தியது. ஆனால் பல விமர்சகர்கள் இதைப் பாராட்டி, அவரை அசாமின் கார்சியா லோர்கா என்று அழைத்தனர்.

இவரது ஒரே கவிதைத் தொகுப்பான அந்நியன் என்னும் பொருள் கொண்ட *அச்சினா* இவரது மரணத்திற்குப் பிறகு 1964ஆம் ஆண்டில் வெளியிடப்பட்டது. இவரது  படைப்புகளுள் அந்தாரா அல்லது அகாகர் (இருளின் கொந்தளிப்பு), ] பெய்சியா (விபச்சாரி), பிப்லோபி (புரட்சியாளர்) மற்றும் குக்கூர் (நாய்)  ஆகியன புகழ்பெற்ற  கவிதைகள் ஆகும்.

## மேலும் பார்க்க
*இந்திய எழுத்தாளர்களின் பட்டியல்
*அசாமிய இலக்கியம்

## மேற்கோள்கள்

பகுப்பு:1946 இறப்புகள்
பகுப்பு:1922 பிறப்புகள்
பகுப்பு:கொல்கத்தா எழுத்தாளர்கள்
பகுப்பு:அசாமிய எழுத்தாளர்கள்
பகுப்பு:யோர்ஹாட் மாவட்டம்
பகுப்பு:மொழி வாரியாகக் கவிஞர்கள்
பகுப்பு:இந்தியாவில் பல்கலைக்கழகம் வாரியாக முன்னாள் மாணவர்கள்
பகுப்பு:அசாம்
பகுப்பு:அசாமிய இலக்கியம்
பகுப்பு:இந்தியக் கவிஞர்கள்
பகுப்பு:மாநிலம் அல்லது ஒன்றியப் பகுதி வாரியாக இந்திய எழுத்தாளர்கள்
பகுப்பு:அசாமிய நபர்கள்
பகுப்பு:கவிஞர்கள்
பகுப்பு:மொழி வாரியாக எழுத்தாளர்கள்
பகுப்பு:இந்தியாவில், பல்கலைக்கழகம் வாரியாக நபர்கள்
பாசௌதா சட்டமன்றத் தொகுதி

**பாசௌதா சட்டமன்றத் தொகுதி** *(Basoda Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது விதிஷா மாவட்டத்தில் அமைந்துள்ளது. இது விதிசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
தேசிய மகளிர் நாள்

**தேசிய மகளிர் நாள் (இந்தியா)** (*National women's day (India)*) ஒவ்வொரு ஆண்டும் பிப்ரவரி 13 அன்று இந்தியாவில், சரோசினி நாயுடுவின் பிறந்தநாளில் கொண்டாடப்படுகிறது. அவர் 1879 ஆம் ஆண்டு பிப்ரவரி 13ஆம் தேதி இந்தியாவின் ஐதராபாத்தில் பிறந்தார். சரோசினி நாயுடு இந்திய சுதந்திர இயக்கத்தின் ஒரு தீவிரத் தலைவராக இருந்தார். இவர் தனது இலக்கியப் படைப்புகளுக்காக, குறிப்பாக தேசபக்தி, காதல் மற்றும் கவிதைகள் போன்ற கருப்பொருள்களைக் கொண்ட கவிதைகளுக்காக அறியப்பட்டவர். இதற்காக மகாத்மா காந்தியால் அவர் "இந்தியாவின் நைட்டிங்கேல்" ('பாரத கோகிலா')  இந்தியாவின் கவிக்குயில் என்றும் அழைக்கப்பட்டார். சரோசினி நாயுடு எப்போதும் இந்தியாவில் பெண்களின் அதிகார மேம்பாட்டிற்காகவே நின்றார்.

## மேற்கோள்கள்

பகுப்பு:பெப்ரவாி நிகழ்வுகள்
பகுப்பு:இந்தியாவில் பெண்களின் உரிமைகள்
சம்பத் சந்திர சுவைன்

**சம்பத் சந்திர சுவைன்** (*Sampad Chandra Swain*)(பிறப்பு 1986) என்பவர் ஒடிசாவைச் சேர்ந்த இந்திய அரசியல்வாதி ஆவார். முதல் முறையாக சட்டமன்ற உறுப்பினராக இருக்கும் இவர், 2024ஆம் ஆண்டில் ஒடிசா அரசாங்கத்தில் தொழில்துறை, திறன் மேம்பாடு மற்றும் தொழில்நுட்ப கல்விக்கான மாநில அமைச்சராக (சுயாதீன பொறுப்பு) ஆனார். இவர் ஜகத்சிங்பூர் மாவட்டத்தின் பரதீப் சட்டமன்றத் தொகுதியிலிருந்து ஒடிசா சட்டமன்ற உறுப்பினராக உள்ளார்.

## ஆரம்பகால வாழ்க்கை மற்றும் கல்வி
சுவைன் ஒடிசாவின் ஜகத்சிங்பூர் மாவட்டத்தில் உள்ள இரங்கியாகடாவைச் சேர்ந்தவர். 2009ஆம் ஆண்டில் மேக்னசு வணிகப் பள்ளியில் வணிக நிர்வாகத்தில் முதுகலைப் பட்டம் பெற்றார்.

## தொழில் வாழ்க்கை
சூன் 12, 2024 அன்று, புவனேசுவரத்தில் உள்ள ஜனதா மைதானத்தில் முதலமைச்சர் மோகன் சரண் மாச்சியுடன் இவர் பதவியேற்றார். ஆளுநர் ரகுபர் தாசு அவர்களுக்குப் பதவிப் பிரமாணம் செய்து வைத்தார். பிரதமர் நரேந்திர மோதி, உள்துறை அமைச்சர் அமித் சா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் கலந்து கொண்டனர். 2024 ஒடிசா சட்டமன்றத் தேர்தலில் பாரதீப் சட்டமன்றத் தொகுதியில் பாஜகவைப் பிரதிநிதித்துவப்படுத்தி வெற்றி பெற்றார். இவர் 84,518 வாக்குகளைப் பெற்று தனது நெருங்கிய போட்டியாளரான பிஜு ஜனதா தளத்தின் கீதாஞ்சலி ரௌத்ரேவை 15,787 வாக்குகள் வித்தியாசத்தில் தோற்கடித்தார். முன்னதாக, 2019 ஒடிசா சட்டப்பேரவைத் தேர்தலில் பிஜு ஜனதா தளத்தின் சம்பித் ரௌத்ரே மற்றும் இந்திய தேசிய காங்கிரஸின் அரிந்தம் சர்க்கேல் ஆகியோருக்கு அடுத்தபடியாக மூன்றாவது இடத்தைப் பிடித்தார்.

## மேற்கோள்கள்

பகுப்பு:ஒடிசா சட்டமன்ற உறுப்பினர்கள்
ஈய கார்பைடு

**ஈய கார்பைடு**  (*Lead carbide*) என்பது கார்பன் மற்றும் ஈயம் ஆகிய தனிமங்களால் ஆன ஒரு கருத்தியலான வேதிச் சேர்மமாகும். ஈயமும் தனிம நிலையில் உள்ள கார்பனும், மிக உயர்ந்த வெப்பநிலைகளிலும் கூட, பொதுவாக ஒன்றிணைவதில்லை. ஈய கார்பைடு குறித்த நவீன நூல்கள் ஏறக்குறைய அறவே இல்லை.

## தயாரிப்பு
1923-ஆம் ஆண்டில், கால்சியம் கார்பைடுடன் (CaC₂) ஈயம்(II) அசிடேட்டின் (Pb(CH₃CO₂)₂) நீர்க்கரைசலை சேற்த்து வினைபுரியச் செய்வதன் மூலம் ஈய கார்பைடைத் தயாரித்ததாக  ஜே. எப். துரந்து தெரிவித்தார். எனினும், இவ்வாய்வு முடிவு பின்னர் யாராலும் மீண்டும் பெறப்படவில்லை. 

2007 ஆம் ஆண்டிலும் ஒரு நூல் இந்தக் கூற்றை மீண்டும் கூறுகிறது. ஈய கார்பைடை PbC2என்ற மூலக்கூற்று வாய்ப்பாட்டுடன் கூடிய ஒரு பச்சைத் தூளாக அந்நூல் விவரித்தது. இது ஐதரோகுளோரிக் அமிலத்தால்  சிதைக்கப்பட்டு அசிட்டிலீன் C2H2மற்றும் ஈயம்(II) குளோரைடு PbCl2ஆக மாறுகிறது.

ஈலியம் சூழலில், 1073 கெல்வின் வெப்பநிலையில் 100 மணிநேரத்திற்கு ஈயம்-பிசுமத்து எளிதுருகு கலவையைச் சூடுபடுத்தப் பயன்படுத்தப்பட்ட ஒரு கிராஃபைட் மூசையின் உட்புறச் சுவரில், சுமார் 10 μmதடிமன் கொண்ட ஒரு மெல்லிய அடுக்காக, ஈய கார்பைடு எனப் பகுப்பாய்வு செய்யப்பட்ட ஒரு சேர்மம் தற்செயலாகப் பெறப்பட்டுள்ளது.

## தன்னிச்சையாகத் தீப்பற்றும் ஈயம்
19 ஆம் நூற்றாண்டின் முற்பகுதியில் ஈய கார்பைடு தயாரிப்பு பற்றிய பல அறிக்கைகள் வெளிவந்தன. மேலும் அடுத்த சில பத்தாண்டுகளில் அவை பரவலாக மேற்கோள் காட்டப்பட்டு பாடப்புத்தகங்களில் நகலெடுக்கப்பட்டன. உதாரணமாக, 1820-ஆம் ஆண்டில் ஜான் என்பவர், நன்கு பிரிக்கப்பட்ட ஈயம் மற்றும் கரி கலவையிலிருந்து ஒரு கருப்பு ஈய கார்பைடை பதங்கமாக்கியதாகக் கூறினார். ஆனால் இந்தக் கூற்றும் நிரூபிக்கப்படவில்லை. மேலும் 1820 ஆம் ஆண்டில், பெர்சிலியசு இரும்பு-ஈய சயனைடின் வெப்பச் சிதைவு FeC4•2PbC4என்ற இரட்டை இரும்பு மற்றும் ஈய கார்பைடை விளைவிப்பதாகக் கூறினார். 1823 ஆம் ஆண்டில், செனாவைச் சேர்ந்த கோபெல், ஒரு மூடிய பாத்திரத்தில் ஈய டார்ட்ரேட்டை வெப்பச் சிதைவுக்கு உட்படுத்தி, காற்றில் பட்டவுடன் தன்னிச்சையாகத் தீப்பற்றிக் கொள்ளும் ஒரு கருப்புப் பொடியைப் பெற்றார். இது ஈயத்தின் கார்பைடு என்று நம்பினார். இப்பொருள் இன்றும், தீப்பற்றக்கூடிய தன்மையைக் குறித்து விளக்க பரிசோதனையாகப் ஒரு பிரபலமான பள்ளி பயன்படுத்தப்படுகிறது. அதன்பின் சிறிது காலத்திலேயே, பிரௌசுட்டு என்பவர் ஈய அசிட்டேட்டிலிருந்து இதேபோன்ற ஒரு பொருளைப் பெற்றார். பெர்சிலியசு என்பவரோ ஈய சயனைட்டிலிருந்து  அத்தகைய ஒரு பொருளைப் பெற்றார்.

எனினும், 1870-ஆம் ஆண்டளவில், அப்பைரோஃபோரிக்கு எச்சங்கள் கார்பன் மற்றும் ஈயத்தின் ஒரு நெருக்கமான கலவையாகவே கருதப்படலாயின. மேலும் ஈய கார்பைடின் இருப்பு நிரூபிக்கப்படாத ஒன்றாகவே கருதப்பட்டது.

## மேற்கோள்கள்

பகுப்பு:கார்பைடுகள்
பகுப்பு:ஈயம்(II) சேர்மங்கள்
பகுப்பு:கருத்தியலான வேதிச் சேர்மங்கள்
கோகுலா நந்தா மாலிக்

**கோகுலா நந்தா மாலிக்** (*Gokula Nanda Mallik*) என்பவர் இந்திய அரசியல்வாதியும் ஒடிசா அரசாங்கத்தின் மீன்வளம் மற்றும் விலங்கு வள மேம்பாடு, குறு, சிறு மற்றும் நடுத்தர நிறுவனங்களுக்கான இணை அமைச்சரும் (சுயாதீன பொறுப்பு) ஆவார். இவர் கஞ்சம் மாவட்டத்தின் போலாசாரா சட்டமன்றத் தொகுதியிலிருந்து ஒடிசா சட்டமன்ற உறுப்பினராக உள்ளார்.

சூன் 12,2024 அன்று, புவனேசுவரத்தில் உள்ள ஜனதா மைதானத்தில் முதலமைச்சர் மோகன் சரண் மாச்சியுடன் இவர் பதவியேற்றார். ஆளுநர் ரகுபர் தாசு இவர்களுக்குப் பதவிப் பிரமாணம் செய்து வைத்தார். பிரதமர் நரேந்திர மோதி, உள்துறை அமைச்சர் அமித் சா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் கலந்து கொண்டனர்.

## மேற்கோள்கள்

பகுப்பு:ஒடிசா சட்டமன்ற உறுப்பினர்கள்
கார்வா சாதி

**கார்வா சாதி ** (*Kharwa caste*)  இந்தியாவின் குசராத்து மாநிலத்தைச்  சேர்ந்த ஒரு இந்து சமூகமாகும். கர்வா சாதி என்ற பெயராலும் அறியப்படுகிறது.

## வரலாறு.
கார்வா சமூகம் சவுராசுட்டிரா மற்றும் கட்ச் கடலோரப் பகுதிகள் முழுவதும் பரவியுள்ளது. டையூவிலிருந்து கார்வாக்கள் மொசாம்பிக்கிற்கும் பின்னர் அங்கிருந்து இலிசுபனுக்கும் குடிபெயர்ந்தனர். மராட்டியப் பேரரசின் முதலாம் சிவாஜி-மன்னர், குசராத்து துறைமுகமான டையூ கம்பட் போன்றவற்றிலிருந்து கார்வாக்களை, பண்டாரிகள் மற்றும் கோலிகளுடன் சேர்த்து ஏராளமானவர்களை மராட்டிய கடற்படையில் நியமிக்கக் கோரினார். கார்வாக்கள் திறமையான மாலுமிகள் மற்றும் கடற்படையினர் ஆவர், அவர்கள் ஏடன், சான்சிபார் மற்றும் சிங்கப்பூர் போன்ற தொலைதூர இடங்களுக்குச் சென்று கடலில் அனுபவம் பெற்றவர்களாக இருந்தனர்.  ஆத்திரேலிய கப்பல்களைக் கட்டுவதிலும் அவர்கள் அனுபவம் பெற்றவர்கள். 

## சமூகமும் கலாச்சாரமும்
மாமா ஃபூய் திருமணம் கார்வாக்கள் மத்தியில் நடைமுறையில் உள்ளது.

## மதம்

### நம்பிக்கைகள் மற்றும் நடைமுறைகள்
கார்வா இந்துக்கள் மற்றும் போர்பந்தரில் அம்பாச்சி, பத்ரகாளி, பகூச்சாரா மற்றும் சாமுண்டா உள்ளிட்ட பல்வேறு தெய்வ  வடிவங்களை வழிபடுகிறார்கள். சமுத்ரி, சிகோதரி மற்றும் இங்லாச்சு ஆகிய பிற தெய்வங்களையும் வழிபட்டார்கள்.  கட்ச் பகுதியில் *கோச்சி, தில்வாதி, மாமை, பத்மினி, போரவேல்* மற்றும் வேராவளி மடங்களும் வழிபடப்படுகின்றன. முசுலிம சமூகங்கள் உட்பட கார்வாக்கள் மற்றும் பிற கடல் பயண சமூகங்களால் வணங்கப்படும் மற்றொரு முக்கியமான தெய்வம் தரியாலால் ஆகும். மாண்ட்வி கார்வாக்கள் வைசுணவர்களாகவும், வெராவலைச் சேர்ந்தவர்கள் சைவர்களாகவும் உள்ளனர்.

### திருவிழாக்கள்
மற்ற கடல் சமூகங்களைப் போலவே, கர்வாக்களும் சுரவன் மாதத்தில் பவுர்ணமியில் வரும் நரியல் பூர்ணிமா பருவமழை கடந்த பிறகு, கடல் பயண பருவத்தின் தொடக்கத்தைக் கொண்டாடுகிறார்கள். கடலின் தெய்வமான சமுத்திர பூக்கள், தேங்காய்கள் மற்றும் தூபக் குச்சிகள் உள்ளிட்ட பல்வேறு பிரசாதங்கள் வழங்கப்படுகின்றன. சிவன், வருணா, மருத, பர்சன்யா மற்றும் ரத்னாகரர் ஆகியோருடன் சுரவன் பூர்ணிமா கொண்டாடப்படுகிறது, விநாயகர் இவர்கள் கடலுக்குச் செல்லும் பயணங்களில் ஏதேனும் தடைகளை அகற்றுவதற்காக வணங்கப்படுகிறார். பத்ரவி அமாவாசையில், சிவபெருமானை திருப்திப்படுத்த ஒரு கண்காட்சி நடத்தப்படுகிறது. கடற்கரையில் ஒரு லிங்கம் நிறுவப்பட்டு, அதைச் சுற்றி நீர் மட்டம் உயரும்போது, சமுத்திரத்தின் ஆவி நுழைந்ததாக நம்பப்படுகிறது. மற்றொரு திருவிழா, சைத்ர மாதத்தின் இரண்டாவது நாளில் தரியாலால் பிறந்தநாளில் நடைபெறுகிறது, அங்கு இனிப்பு அரிசி பிரசாதமாக உண்ணப்படுகிறது. 

## தற்போதைய சூழ்நிலைகள்
கப்பல் மூலம் பொருட்களை இறக்குமதி செய்வதும் ஏற்றுமதி செய்வதும் சமூகத்தின் பாரம்பரிய தொழிலாக உள்ளது.  ஓமன், ஐக்கிய அரபு அமீரகம், சோமாலியா மற்றும் ஆப்பிரிக்காவின் பிற பகுதிகள் உட்பட பல நாடுகளில் வர்த்தகம் செய்கிறார்கள். பல கார்வாக்கள் இப்போது பொருட்களை ஏற்றுமதி செய்வதற்காக தங்கள் சொந்த கப்பல்களைக் கொண்டுள்ளனர்.  மேலும் பல்வேறு கூட்டுறவு சங்கங்களை அமைத்துள்ளனர்.

## மேற்கோள்கள்

### உசாத்துணை

* 
பகுப்பு:இந்தியாவில் சாதிகள்
பகுப்பு:குசராத்து
போச்பூர் சட்டமன்றத் தொகுதி, மத்தியப் பிரதேசம்

**போச்பூர் சட்டமன்றத் தொகுதி** *(Bhojpur Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது ராய்சேன் மாவட்டத்தில் அமைந்துள்ளது. போச்பூர், விதிசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.''
## தேர்தல் முடிவுகள்
### 2022

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
புல்லிதழ்

[thumb|ஒரு முதிர்ந்த மலரின், [பூவிதழ்|இதழ் வட்டம் என்பது அல்லி வட்டத்தையும்,  புல்லி வட்டத்தையும் கொண்டுள்ளது.]]
**புல்லிதழ்** (*Sepal*) என்பது பூக்கும் தாவரங்களில் உள்ள பூவின் முக்கியப் பகுதியாகும். இது பெரும்பாலும் பச்சை நிறத்தில் காணப்படுவதுடன், மொட்டுப் பருவத்தில் பூவைப் பாதுகாக்கும் பணியைச் செய்கிறது. அதுமட்டுமின்றி, பூ முழுமையாக மலரும்போது அதன் இதழ்களுக்குத் தேவையான ஆதாரமாகவும் இது செயல்படுகிறது.

## அமைப்பு
ஒரு பூவில் உள்ள புல்லிதழ்கள் அனைத்தும் ஒட்டுமொத்தமாகச் சேர்ந்து புல்லிவட்டம் என்று அழைக்கப்படுகின்றன. இந்த இதழ்கள் சாதாரண இலைகளைப் போலவே தங்களுக்குள் ஒளிச்சேர்க்கை செய்யும் திறனையும் பெற்றுள்ளன. இருப்பினும், இவற்றில் வளிம்ப் பரிமாற்றத்திற்கான இடைவெளிகள் குறைவாக இருப்பதால் ஒளிச்சேர்க்கை மிக மெதுவாகவே நடைபெறுகிறது.

## வகைகள்
தாவரவியலின்படி, பூவின் புல்லிதழ்களும், அல்லி இதழ்களும்  இரண்டுமே உருமாற்றம் அடைந்த இலைகளாகும். தாவரங்களின் வகையைப் பொறுத்து இவை தனித்தனியாகவோ அல்லது அடிப்பகுதியில் ஒன்றிணைந்து குழாய் போன்ற அமைப்பாகவோ காணப்படலாம். பூத்த பிறகு பெரும்பாலான செடிகளில் இவை காய்ந்துவிடும் என்றாலும், கத்தரி போன்ற சிலவற்றில் கனிகளுடன் சேர்ந்தே வளரும் தன்மையைக் கொண்டுள்ளன.

## மேற்கோள்கள்

பகுப்பு:தாவர உடற்கூற்றியல்
சரஃபா பசார்

**சரஃபா பசார்** ( Sarafa Bazaar) என்பது இந்தியாவின்  மத்தியப்பிரதேச மாநிலத்தின் மத்திய இந்தூரில் அமைந்துள்ள ஒரு நகைச் சந்தை மற்றும் இரவு நேர உணவு அரங்கம் ஆகும். இந்தியாவின் சந்தைகளில் ஒன்றாக சரஃபா பசார் உள்ளது.  பகல் நேரத்தில் நகைகள் சந்தையாக இருந்து இரவில் தெரு உணவு மைதானமாக மாறுகிறது. இந்த சந்தையில் படா சரஃபா பசார் மற்றும் சோட்டா சரஃபா பசார் ஆகிய இரண்டு துணை சந்தைகள் உள்ளன. இந்தூரின் சரஃபா பசார் அதன் மாறுபட்ட உணவு மற்றும் இரவு வாழ்க்கை முறை காரணமாக ஒரு பிரபலமான சுற்றுலாத் தலமாகத் திகழ்கிறது. 

## வரலாறு.
இந்தூர் நகரில் மத்திய நகை சந்தையாக இந்த சந்தை உருவானது. இந்தூரின் மத்திய சந்தையான இராச்வாடாவிலிருந்து 2 கிலோமீட்டர் தொலைவில் அமைந்துள்ள சரஃபா பசார், நகைகள், கலைப்பொருட்கள் மற்றும் ஆபரணங்களுக்கான மைய வர்த்தக மையமாக இருந்தது. அதன் இருப்பிடம் மற்றும் ஏராளமான பயணிகள் மற்றும் சுற்றுலாப் பயணிகள் காரணமாக, தெரு உணவு விற்பனையாளர்கள் கடைகளை வைக்கவும், துரித உணவு, தின்பண்டங்கள் மற்றும்  ஆகியவற்றை விற்கவும் தொடங்கினர். இறுதியில், தெரு உணவு விற்பனையாளர்கள் இரவு 8 மணிக்குப் பிறகு (நகைச் சந்தை மூடப்பட்ட பிறகு) கடைகளை வைக்க அனுமதிக்கப்பட்டனர். இந்தூரில் உள்ள படா சரஃபா பருத்தி சங்கம் மற்றும் மத்தியப் பிரதேச சரஃபா சங்கம் ஆகியவற்றின் தோற்ற இடமாகவும் சரஃபா உள்ளது.

## உணவு வகைகள்
பின்வருபவை மிகவும் பிரபலமான சமையல் உணவுகள் ஆகும், ஏனெனில் உணவு அரங்கத்துடன்  பிரபலமானவை.  

* கேட் கா கீசு
* சிலேப்பி
* ரதலு
* கோப்ரா பட்டிசு
* கரடு
* போகா-சிலேப்பி
* மால்புவா
* ராப்ரி
* கச்சோரி விசய் சாட் அவுசு
* குல்ஃபி
* மாவா பாடி
* மலை ரப்தி
* தேங்காய் துருவல்

சில பிரபலமான விற்பனையாளர்களில் இயோசி*கே [[தயிர் வடை|தகி படே]] (1977 முதல்) * (இயோசியின் தகி படே)  *நாகோரி கி சிகஞ்சி*  (நாகோரியின் சிகஞ்சி) மற்றும் ராசன்சு கா தால் பாஃப்லா (ராசனின் தால் பாட்டி) ஆகியவை அடங்கும்.

## சீர்மிகு நகரத் திட்டத்தில் சரஃபா
சீர்மிகு நகரம், இந்தூர் என்பது இந்தூர் மாநகராட்சி தொடங்கப்பட்ட ஒரு முயற்சியாகும்.  இதில் குடியிருப்பாளர்களிடமிருந்து பரிந்துரைகள் மற்றும் கருத்துக்களைப் பெற்று முதல் சுற்றில் இந்திய அரசால் தொடங்கப்பட்ட சீர்மிகு நகரத் திட்டத்திற்கு இந்தூரில் தகுதி பெற்ற குடியிருப்பாளர்கள் பங்கேற்பதும் அடங்கும். நகர்ப்புற மேம்பாட்டு அமைச்சகத்தால் சீர்மிகு நகரத் திட்டத்தின் கீழ் 100 நகரங்களில் ஒன்றாக இந்தூர் பட்டியலிடப்பட்டுள்ளது. நிர்வாகம், போக்குவரத்து, எரிசக்தி மற்றும் கழிவு மேலாண்மை, நீர் மேலாண்மை, நிதி, சுகாதாரம் மற்றும் கல்வி, உள்கட்டமைப்பு மற்றும் பாரம்பரியம் உள்ளிட்ட பல்வேறு துறைகளில் வளர்ச்சியை வலியுறுத்துவதை இந்தத் திட்டம் நோக்கமாகக் கொண்டுள்ளது.

இந்த முன்முயற்சியின் கீழ் மேம்படுத்தப்பட வேண்டிய பகுதிகளாக சரஃபா பசார் மற்றும் இராச்வாடா புறநகர் பகுதிகள் தேர்ந்தெடுக்கப்பட்டுள்ளன. இந்தூர் மாநகராட்சி மற்றும் இந்தூர் மேம்பாட்டு ஆணையம் இப்பகுதியில் மேல்நிலை கம்பி வடங்களுக்கான நிலத்தடி குழாய்களில் வேலை செய்யத் தொடங்கியுள்ளன.

## மேற்கோள்கள்

பகுப்பு:இந்தோர்
பகுப்பு:மத்தியப் பிரதேச வரலாறு
நரேலா சட்டமன்றத் தொகுதி, மத்தியப் பிரதேசம்

**நரேலா சட்டமன்றத் தொகுதி** *(Narela Assembly constituency)* என்பது இந்தியாவின் மத்தியப் பிரதேச மாநில சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது போபால் மாவட்டத்தில் அமைந்துள்ளது. நரேலா, போபால் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
வித்யாபதி தாம்

**வித்யாபதி தாம்** *(Vidyapati Dham)* என்பது சிவபெருமானுக்கும் மைதிலி கவிஞர் வித்யாபதிக்கும் கட்டப்பட்ட ஒரு இந்து புனித தலம் மற்றும் கோயிலாகும். மைதிலி கவிஞர் வித்யாபதியின் நினைவிடமாகவும்  இருந்து வருகின்கிறது. இந்தியாவின் பீகார் மாநிலத்தில் உள்ள மிதிலா பிராந்தியத்தில் உள்ள சமசுத்திபூர் மாவட்டத்தின் வித்யாபதி நகர் கிராமத்தில் மந்திர் அமைந்துள்ளது. இதன் வளாகத்தில் உள்ள கோவிலில் புனிதமான சிவலிங்கத்திற்கு அபிசேகம் செய்யப்பட்டு வருகின்றது. இது பாலேசுவர் சுதான் என்றும் அழைக்கப்படுகிறது.

## கோயில் திருவிழா
வித்யாபதி தாம் என்பது இந்தியத் துணைக்கண்டத்தின் மிதிலா பகுதியில் அமைந்துள்ள மைதிலி கவிஞர் வித்யாபதியுடன் தொடர்புடைய ஒரு வரலாற்று மற்றும் புராண இடமாகும். மைதிலி கவிஞர் வித்யாபதி தனது வாழ்வின் கடைசித் தருணங்களைக் கழித்த வந்த இடம் இதுவாகும். ஒவ்வொரு ஆண்டும் பீகார் அரசால் மைதிலி கவிஞர் வித்யாபதிக்கு, வித்யாபதி ராச்கியே மகாத்சவ் என்றழைக்கப்படும் ஒரு பிரம்மாண்டமான மூன்று நாள் திருவிழா நடத்தப்படுகின்றது.  இவ்விழா இந்த ஆலய வளாகத்தில் ஏற்பாடு செய்யப்பட்டு கொண்டாடப்படுகிறது. திருவிழா கொண்டாட்டத்தின் போது, ​​இப்பகுதியில் உள்ளவர்கள், பீகார் மாநிலத்தின் முக்கிய அமைச்சர்கள் ம்ற்றும் அரசியல் தலைவர்கள், வெளிபகுதியில் உள்ளவர்கள் இவ்விழாவில் பங்கேற்க வருகிறார்கள். இது பீகார் அரசால் ஒரு மாநில விழாவாக அங்கீகரிக்கப்பட்டு கொண்டடப்பட்டு வருகின்றது.

புராணங்களின்படி, இந்த இடம் சிவபெருமானின் புகழ்பெற்ற பக்தரான வித்யாபதி மற்றும் கங்கை தேவி ஆகியோருடன் தொடர்புடையது ஆகும். கவிஞர் வித்யாபதி கங்கை தேவியைச் சந்திக்கச் சென்ற பயணத்தில், இந்த இடத்தில் களைப்படைந்ததாகக் கூறப்படுகிறது. அப்போது, ​​கங்கை தேவி தனது பக்தரான வித்யாபதியைச் சந்திக்க இதே இடத்திற்கு வந்தாகவும் கூறப்படுகின்றது.

மைதிலி கவிஞர் வித்யாபதி தனது இறுதி தருணங்களில் கங்கை நதியை நோக்கி நடந்தார் என கோயில் நிர்வாகத்தில் உள்ளவர்களால் தெரிவிக்கப்படுகின்றது. இவர் இந்த இடத்தை அடைந்ததும் மிகவும் சோர்வடைந்து இங்கே அமர்ந்தார். பின்னர் அருகில் இருந்த ஓர் இடையனிடம் கங்கை நதி இங்கிருந்து எவ்வளவு தூரத்தில் உள்ளது என்று கேட்டார். அதற்கு அந்த இடையன், தூரம் இரண்டரை முதல் மூன்று கோசு என்று பதிலளித்தான். இந்தப் பதிலைக் கேட்ட வித்யாபதி, கங்கை தேவிக்காக இவ்வளவு தூரம் வர முடியுமென்றால், கங்கை அன்னை ஏன் இங்கு வர முடியாது என்று கூறி அங்கேயே நின்றார். புராணத்தின்படி, இதன் பிறகு கங்கை நதியின் ஒரு நீரோட்டம் அங்கு வந்து வித்யாபதியை தன்னுடன் இழுத்துச் சென்றதாகக் கூறப்படுகிறது. இந்த இடத்தில் கவிஞர் வித்யாபதி தனது உயிரை துறந்தார். மேலும் இவ்விடம் கவிஞரின் நினைவிடமாக பிரபலமாக இருந்து வருகின்றது.

## மேற்கோள்கள்


பகுப்பு:சமஸ்திபூர் மாவட்டம்
பகுப்பு:பீகாரிலுள்ள கோயில்கள்
பகுப்பு:இந்தியாவில் உள்ள சிவன் கோயில்கள்
8ஆவது தில்லி சட்டமன்றம்

**8ஆவது தில்லி சட்டமன்றம்** என்பது 2025ஆம் ஆண்டு பிப்ரவரி மாதம் 5ஆம் நாளன்று நடைபெற்ற 2025 தில்லி சட்டமன்றத் தேர்தல்களின் முடிவுகள் மூலம், 2025 அமைந்த சட்டமன்றமாகும். இந்த அவை 2025 பிப்ரவரி 20 அன்று அமைக்கப்பட்டது. இது தில்லி அரசின் சட்டமியற்றும் பிரிவாகும்.பாரதிய ஜனதா கட்சி (48)

## வரலாறு
### தேர்தல் மற்றும் அரசாங்க உருவாக்கம்
தில்லியில் உள்ள 70 சட்டமன்றத் தொகுதிகளுக்கான தேர்தல் 5 பிப்ரவரி 2025 அன்று முடிவடைந்தது. இதன் முடிவுகள் 8 பெப்ரவரி 2025 அன்று அறிவிக்கப்பட்டன. பாரதிய ஜனதா கட்சி 70 இடங்களில் 48 இடங்களை வென்று தனிப்பெரும் கட்சியாக உருவெடுத்து. 27 ஆண்டுகளுக்குப் பிறகு தில்லியில் அரசாங்கத்தை அமைத்தது.

## அலுவலகப் பொறுப்பாளர்கள்

##### சட்டமன்ற உறுப்பினர்கள்

## மேற்கோள்கள்

பகுப்பு:தில்லி சட்டமன்றம்
பித்தலா தோரா

**பித்தலா தோரா** (*Pittala Dora*)  என்பவர் இந்தியாவின் ஆந்திரப் பிரதேசம் மற்றும் தெலுங்கானா மாநிலங்களில் தசரா பண்டிகையின் போது தங்கள் நகைச்சுவை மூலம் மக்களை மகிழ்விக்க நகரங்களுக்குச் செல்லும் கதைசொல்லிகளாவர்.   

## பின்னணி
பித்தலா தோராக்களின் தோற்றம் தெரியவில்லை. பித்தலா தோராக்கள் விவசாயப் பின்னணியிலிருந்து வந்து பணம் சம்பாதிக்க நகரங்களுக்குச் செல்கிறார்கள். பிரித்தானிய ஆட்சிக் காலத்தில் காவல் துறையினரைப்  போலவே பித்தலா தோராக்களும்  காக்கி உடையில் ஒரு தொப்பி அணிந்திருப்பர்.  இவர்கள் ஒரு மர குச்சி, செயலிழந்த துப்பாக்கி அல்லது ஒரு பொம்மையையும் உடன் எடுத்துச் செல்கிறார்கள்.  இதனால் இவர்களுக்கு **துபாக்கி ராமுடு** என்ற பெயரும் பெறப்பட்டது.  பார்வையாளர்களை மகிழ்விக்க, இவர்கள் கதைகள், பொய்கள், தற்பெருமை பேசுவார்கள். பொய்யான வாக்குறுதிகளை வழங்குவார்கள்.  பித்தலா தோராக்களின் பாரம்பரியம் தலைமுறை தலைமுறையாக கடத்தப்படுகிறது.  இடைவேளை இல்லாமல் இவர்களால் நீண்ட நேரம் பேச முடியும் என்று அறியப்படுகிறது.

தொழில்நுட்பத்தின் வருகையால் , பித்தலா தோராக்களின் பாரம்பரியம் குறைந்து வருகிறது.  இருப்பினும், அரசியல்வாதிகள் அவர்களின் பிரச்சாரத்திற்காக இப்பாரம்பரியத்தை புதுப்பிப்பதில் ஆர்வமாக உள்ளனர். பித்தலா  தோராக்கள் இப்போதெல்லாம் விமர்சனங்களுக்கு உள்ளாகியுள்ளார்கள்.  சிலர் இவர்களை பிச்சைக்காரர்கள் என்று அழைக்கின்றனர்.  மேலும் இவர்கள் முக்கியமாக தசரா பண்டிகை காலங்களில் அழைக்கப்படுகின்றனர்.  பித்தலா தோரா என்ற சொல்லை பொய்களைச் சொல்லும் ஒருவருக்கு பயன்படுத்தப்படலாம் .

## நடைமுறையில்
*அன்வேசானா* செய்தித்தாளின் ஆசிரியரான சனா யாதிரெட்டி இயக்கிய 1996 ஆம் ஆண்டு திரைப்படத்தில் அலி ஒரு பித்தலா தோராவாக நடித்தார்.[te] அவரது நடிப்பிற்காக நந்தி சிறப்பு இயூரி  விருதை வென்றார்.

## மேற்கோள்கள்

பகுப்பு:தெலங்காணாவின் பண்பாடு
பகுப்பு:ஆந்திரப் பண்பாடு
நாகுயிட்டு

**நாகுயிட்டு** (*Naquite*) என்பது  FeSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு மோனோசிலிசைடு வகையைச் சேர்ந்த ஒரு கனிமமாக வகைப்படுத்தப்படுகிறது. 1960-ஆம் ஆண்டுகளில்  சோவியத் ஒன்றியத்தின் டொனெட்சுக்கு மாகாணத்தில் கண்டறியப்பட்டு, பெர்சிலிக்கேட்டு  எனப் பெயரிடப்பட்டது. எனினும், பன்னாட்டு கனிமவியல் சங்கத்தால் இப்பெயர் அங்கீகரிக்கப்படவில்லை. பின்னர், திபெத்தின் நாக்குயு  பகுதியில் மீண்டும் கண்டறியப்பட்டு, நாகுயிட்டு எனப் பெயரிடப்பட்டது.

பன்னாட்டு கனிமவியல் சங்கம் நாகுயிட்டு கனிமத்தை  Naq என்ற குறியீட்டால் அடையாளப்படுத்துகிறது.

சிபெங்கைட்டு (Fe5Si3) மற்றும் இலின்சைட்டு (FeSi2) ஆகிய பிற அரிய இரும்பு சிலிசைடு கனிமங்களுடன் சேர்ந்தே காணப்படுகிறது.

## மேற்கோள்கள்

பகுப்பு:இரும்புக் கனிமங்கள்
பகுப்பு:கனசதுரக் கனிமங்கள்
ஆசுதா சட்டமன்றத் தொகுதி

**ஆசுதா சட்டமன்றத் தொகுதி** *(Ashta Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது செஹோர் மாவட்டத்தில் அமைந்துள்ளது. ஆசுதா, தீவாசு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
இயற்கை அலுமினியம்

**இயற்கை அலுமினியம்** (*Native aluminium*) என்பது இயற்கையில் தாதுக்களுடன் கலக்காமல் தனித்த நிலையில் கிடைக்கும் உலோகத்தைக் குறிக்கிறது. ஆனால் இது மிகவும் அரிதானது. Al என்ற மூலக்கூற்று வாய்ப்பாட்டாலும், IMA1980-085a என்று பன்னாட்டு கனிமவியல் சங்கத்தாலும் இது அடையாளப்படுத்தப்படுகிறது. உருசியாவின் சகா குடியரசில் காணப்படுகிறது.

பில்லீக்கு ஊடுருவல் அமைப்பிலுள்ள காப்ரோ-டோலரைட்டு வகை பாறையில், இயற்கை அகுமினியம் தாமிரம், துத்தநாகம், தகரம், ஈயம், காட்மியம், இரும்பு, ஆண்டிமணி மற்றும் மொய்சாணைட்டு ஆகியவற்றுடன் இணைந்து காணப்படுகிறது. உருசியாவிலுள்ள தோல்பாச்சிக்கு எரிமலையில் இது மேக்னடைட்டு, இல்மனைட்டு, எமடைட்டு, பைரைட்டு மற்றும் இயற்கை  இரும்பு ஆகியவற்றுடன் இணைந்து காணப்படுகிறது. சீனாவிலுள்ள குய்சோ மாகாணத்தின் கெடாங் பகுதியில், இது தாமிரம், கந்தகம் மற்றும் இயாரோசைட்டு ஆகியவற்றுடன் இணைந்து காணப்படுகிறது. 

## மேற்கோள்கள்

பகுப்பு:அலுமினியம்
பகுப்பு:கனசதுரக் கனிமங்கள்
பகுப்பு:தாயகத் தனிமக் கனிமங்கள்
தில்லி சட்டமன்ற சபாநாயகர்களின் பட்டியல்

**தில்லி சட்டமன்ற சபாநாயகர்களின் பட்டியல்** (*List of speakers of the Delhi Legislative Assembly*) என்பது தில்லிக்கான முக்கிய சட்டமியற்றும் அமைப்பான தில்லி சட்டமன்றத்தின் பேரவைத் தலைவர்களின் பட்டியல் ஆகும். இவர் தில்லி சட்டமன்ற உறுப்பினர்களால் தேர்ந்தெடுக்கப்படுகிறார். சபாநாயகர் எப்போதும் சட்டமன்ற உறுப்பினராக இருப்பார்.

## சபாநாயகர்களின் பட்டியல்
ஆம் ஆத்மி கட்சியைச் சேர்ந்த ராம் நிவாஸ் கோயல் 2015 முதல் தில்லி சட்டமன்றத்தின் சபாநாயகராக இருந்தார். தற்பொழுது வீரேந்திரர் குப்தா சபாநாயகராக உள்ளார்.

## துணை சபாநாயகர்களின் பட்டியல்

## தற்காலிக பேச்சாளர்களின் பட்டியல்

* மதீன் அகமது 2013
* ஃபதே சிங் 2015
* அர்விந்தர் சிங் லவ்லி 2025

## மேற்கோள்கள்

பகுப்பு:தில்லி சட்டமன்றம்
அன்னாரக்கண்ணனும் தன்னாலயத்து

அன்னரக்கண்ணனும் தன்னாலயத்து (*Annarakkannanum Thannalayathu*) என்பது பிரகாஷ் இயக்கிய 2010 ஆம் ஆண்டு வெளியான ஒரு மலையாள மொழித் திரைப்படமாகும். இப்படத்தில் கலாபவன் மணி, ஜெயஸ்ரீ, அன்சிபா அசன் ஆகியோர் முக்கியக் கதாபாத்திரங்களில் நடித்துள்ளனர். இதை கலாபவன் மணி தயாரித்துள்ளார். பிப்ரவரி 2010 இல் வெளியான இப்படம், அதே 2010ஆம்  ஆண்டு நவம்பரில் இறந்த சாந்தா தேவியின் கடைசித் திரைப்படமாகும்.

## கதைச்சுருக்கம்
'அன்னாரக்கண்ணனும் தன்னாலயத்து' என்ற இந்தத் திரைப்படம், மாபெரும் கவிஞரின் மண்ணைச் சேர்ந்த, பிறருக்கு உதவும் குணம் கொண்ட சங்கம்புழா பவித்ரனின் கதையைச் சொல்கிறது. யாருக்காவது துன்பம் நேர்ந்தால், அவர்களுக்கு உதவ பவித்ரன் நிச்சயம் அங்கு இருப்பான். என்றாவது ஒரு நாள் தன் காதலியைச் சந்திக்க வேண்டும் என்று கனவு காணும் பிரம்மச்சாரியான பவித்ரனின் வாழ்க்கை, ஒரு சோதிடர் சொன்ன மன்ன்றிவிப்பால் தலைகீழாக மாறுகிறது.

## நடிகர்கள்

* சங்கம்புழ பவித்ரனாக கலாபவன் மணி
* இலட்சுமியாக ஜெயஸ்ரீ
* அன்சிபா அசன் (நக்ஷத்ரா என்ற கதாப்பாத்திரம்)
* பிஜு குட்டன்
* பவித்ரனின் அம்மாவாக கே. பி. ஏ. சி. இலலிதா
* எஸ். குணசேகரனாக ஜெகதி ஸ்ரீகுமார்
* திலகன்
* ஈஸ்வரன் வர்மாவாக அபு சலீம்
* இந்திரன்ஸ்
* ஜனார்த்தனன்
* கீதா விஜயன்
* மஜீத்
* ஸ்ரீமதி டீச்சராக அம்பிகா மோகன்
* வலியாதனின் தாயாக சாந்தாதேவி
* குலப்புள்ளி லீலா
* நியாஸ்

### தயாரிப்பு
இந்தப் படத்தில் கலாபவன் மணி இரட்டை வேடத்தில் நடிப்பதாக செய்திகள் வந்தன; இருப்பினும், அந்தச் செய்திகள் பொய்யானது என, திரைப்படம் வெளியானதும் தெரிய வந்தது. தமிழ் நடிகை ஜெயஸ்ரீ இந்தப் படத்தின் மூலம் மலையாளத்தில் அறிமுகமானார். இந்தப் படத்தின் படப்பிடிப்பு 15 நவம்பர் 2009 அன்று தொடங்கியது.[4] 2000-களில் பல படங்களில் நடித்தது போலவே, 'க்ஷணக்கத்து' புகழ் நியாஸ் இந்தப் படத்திலும் எதிர்மறைப் கதாபாத்திரத்தில் நடித்தார்.

### வரவேற்பு
வீயன் இவ்வாறு எழுதினார்: "அன்னாரக்கண்ணனும் தன்னாலயத்து, கலாபவன் மணியின்  திரைப்பட பாணியில் மிகவும் திறமையாகப் பொருந்துகிறது. நான் என்ன சொல்ல வருகிறேன் என்றால், பல  நற்குணங்களைக்  கொண்ட ஒரு கிராமத்து இளைஞனின் அறிமுகத்துடன் இது தொடங்குகிறது, விரைவிலேயே அவன் தன்  கால்களைத் தாளம் போட வைக்கும் ஒரு பாடலைப் பாட வைக்கிறது, அவன் பேச்சைக் கேட்க மறுக்கும் இரண்டு வில்லன்களை அடித்து நொறுக்க வைக்கிறது, அவனது உண்மையான சுபாவத்தைப் பார்க்கும் ஒரு பெண்ணின் மீது காதல் கொள்ள வைக்கிறது, இறுதியாக அந்தப் பெண்ணுடனும் அவனது உதவியாளர்களுடனும் சூரிய அஸ்தமனத்தை நோக்கி நடந்து செல்ல வைக்கிறது".

## மேற்கோள்

பகுப்பு:2010 திரைப்படங்கள் பகுப்பு:இந்திய நாடகத் திரைப்படங்கள்
சியாராம்சு பட்டு உற்பத்தி நிறுவனம்

**சியாராம்சு பட்டு உற்பத்தி நிறுவனம்** (*Siyaram Silk Mills*) இந்தியாவிலுள்ள ஆடைகள் தயாரிப்பு நிறுவனமாகும். சியாராம்சு என்றும் எசு.எசு.எம் என்றும் சுருக்கப் பெயர்களால் இந்நிறுவனத்தின் ஆடைகள் அறியப்படுகின்றன. இழை கலப்பு துணிகளும் உடுத்தும் ஆடைகளும் இங்கு தயாரிக்கப்படுகின்றன. இந்நிறுவனம், அதனுடன் தொடர்புடைய சில்லறை விற்பனைக் கடைகள் மற்றும் நிறுவன முத்திரையிட்ட விற்பனை அரங்குகளிலும் விற்கப்படும் ஒரு சங்கிலித்தொடரையும் கொண்டுள்ளது. சியாராம்சு நிறுவனம் 1978-ஆம் ஆண்டில் தொடங்கப்பட்டது. இதன் தலைமையகம் மும்பையின் லோயர் பரேல் பகுதியில் அமைந்துள்ள கமலா மில்சு வளாகத்தில் அமைந்துள்ளது. 

## கட்டமைப்பு
சியாராம் பட்டு உற்பத்தி நிறுவனமானது சியாராம் போத்தார் குழுமத்தின் ஒரு துணை நிறுவனமாகும். இது பாலகிருட்டிணா தொழிற்சாலை மற்றும் கோவிந்த் இயற்கை மீள்மம் வரையறுக்கப்பட்ட நிறுமம் ஆகியவற்றின் தாய் நிறுவனமாகும். இவை அனைத்தும் மும்பய் பங்குச் சந்தையில் பட்டியலிடப்பட்ட நிறுவனங்களாகும்.  ரூபாய் 936.75 கோடி சந்தை மூலதனத்தைக் கொண்ட ஒரு சிறிய மூலதன நிறுவனமாகும். சியாராம் துணிகள் ஆண்கள் மற்றும் பெண்கள் ஆயத்த ஆடைகள், வீட்டு அலங்காரப் பொருட்கள் மற்றும் நுல்களை உற்பத்தி செய்து விற்பனை செய்கிறது. ஓர் இலட்சம் சில்லரை விற்பனை நிலையங்களுடன் தொடர்பினைக் கொண்டுள்ளது. மேலும் நாடு முழுவதும் 170 எண்ணிக்கைக்கும் மேற்பட்ட முன்னணி விற்பனைக் கூடங்களைக் கொண்டுள்ளது. 2014 ஆம் ஆண்டின் மார்ச்சு மாத காலாண்டில் நிறுவனத்தின் ஆண்டு நிகர லாபம் ரூபாய் 20.2 கோடியாக இருந்தது. இந்நிறுவனமானது மாதத்திற்கு 4 மில்லியன் மீட்டருக்கும் அதிகமான துணியை உற்பத்தி செய்கிறது. ஆண்டுக்கு 60 மில்லியன் மீட்டருக்கும் அதிகமாகும்.

## தயாரிப்பு வரிசை
தி எகனாமிக் டைம்சு பத்திரிகையின் அறிக்கை படி கச்சா எண்ணெயிலிருந்து பெறப்படும் செயற்கை இழை விசுகோசு (மரக்கூழ் அல்லது செல்லுலோசிலிருந்து தயாரிக்கப்படும் ஒரு வகையான மென்மையான இலகுரக செயற்கை இழை) ஆகியவை  சியாராமின் மூலப்பொருளில் சுமார் 85 சதவீதமாகும். 2014 ஆம் ஆண்டில் சியாராம் தனது வருவாயில் 80% துணி விற்பனையிலிருந்து 16% ஆடைகளிலிருந்தும் 4% நூலில் இருந்தும் வந்ததாக அறிவித்தது. சியாராமின் நெசவுத் திறன் 80 மில்லியன் மீட்டர் மற்றும் அதன் ஆடை உற்பத்தித் திறன் ஆண்டுக்கு சுமார் 40 லட்சம் துண்டுகள் ஆகும்.

மற்ற சில நெசவு உற்பத்தியாளர்களைப் போலவே சியாராம்சும் ஆயத்த ஆடைகள் உற்பத்தி துறையை உருவாக்கி  செயல்படுத்தியுள்ளது. 2004 ஆண்டு முதல் நிறுவனமானது வீட்டு அலங்காரப்பொருட்கள் சீருடைகள் குழந்தைகளுக்கான ஆடைகள் மற்றும் பெண்களுக்கான ஆடைகள் உள்ளிட்ட தயாரிப்பு வரிசைகளை அறிமுகப்படுத்தியுள்ளது.

2015 ஆம் ஆண்டு செப்டம்பர் மாதம் 24 அன்று மும்பையில் உள்ள சகாரா தெருவில் நடைபெற் ஒரு நிகழ்வில் சியாராமின் பட்டு ஆலை இத்தாலிய வணிகக்குறியான கேடினியுடன் ஒரு கூட்டாண்மையை அறிவித்தது.

## மேற்கோள்கள்

பகுப்பு:இந்தியாவில் பட்டு
பகுப்பு:இந்திய நிறுவனங்கள்
புரோஜாபைஜிடே

**புரோஜாபைஜிடே** (*Projapygidae*) என்பது *டைப்லுரா* வரிசையில் உள்ள பூச்சிகளின் குடும்பமாகும்.

## பேரினம்
* *பைக்லாவுலா* சான் மார்ட்டின், 1963
* *பெண்டாக்லாடிசசு* சான் மார்ட்டின், 1963
* *புரோஜாபிக்சு* குக், 1899
* *சிம்பைலுரினசு* சில்வெசுட்ரி, 1909

## மேற்கோள்கள்

பகுப்பு:கணுக்காலி குடும்பங்கள்
சுகன்யா தத்தா

சுகன்யா தத்தா (பிறப்பு: 1961) ஒரு இந்திய விலங்கியல் அறிஞரும் எழுத்தாளரும் ஆவார். அவர் புத்தகங்கள், வானொலி உரைகள், கட்டுரைகள் மற்றும் புத்தக விமர்சனங்கள் மூலம் அறிவியலை பொதுமக்களிடம் பரப்புகிறார்.

## வாழ்க்கை மற்றும் தொழில்
1961ஆம் ஆண்டு கல்கத்தாவில் பிறந்த சுகன்யா தத்தா, கல்கத்தா பல்கலைக்கழகத்தில் கல்வி கற்று விலங்கியலில் முனைவர் பட்டம் பெற்றார்.அவர் அறிவியல் மற்றும் தொழில்துறை ஆராய்ச்சி கவுன்சிலில் முதன்மை அறிவியலாளராக பணியாற்றி ஓய்வு பெற்றார்.அவர் அறிவியல் மற்றும் அறிவியல் கற்பனை ஆகிய இரு துறைகளிலும் பல நூல்கள் எழுதியுள்ளார். 2018ஆம் ஆண்டு கவுதம் ஷெனாய் கூறியதுபோல், அவரது கதைகள் நகைச்சுவையுடன் பல்வேறு சாத்தியங்களை உள்ளடக்கியவை; அவை செவ்வாய் கிரகத்தை அடிப்படையாகக் கொண்ட கதைகளிலிருந்து பழங்குடி வாழ்க்கை சார்ந்த கதைகள் மற்றும் நெருங்கிய எதிர்காலத்தைப் பற்றிய கதைகள் வரை விரிகின்றன.அவரது படைப்புகள் ஆங்கிலத்தில் எழுதப்பட்டுள்ளன; அவை வங்காளம், இந்தி மற்றும் மராத்தி மொழிகளிலும் மொழிபெயர்க்கப்பட்டுள்ளன.

## நூற்பட்டியல்

* ஒரு பட்டத்தின் கதை (நியூ டெல்லி, நேஷனல் புக் டிரஸ்ட்)
* கண்ணாடியின் தொடுதல் (நியூ டெல்லி, நேஷனல் புக் டிரஸ்ட், 2016)
* ஜிலிக் சாகசங்கள் (நியூ டெல்லி, பப்ளிகேஷன்ஸ் டிவிஷன்)
* அற்புதமான தழுவல்கள் (நியூ டெல்லி, நேஷனல் புக் டிரஸ்ட், 2012)
* விலங்குகளின் கட்டிடக் கலை (நேஷனல் புக் டிரஸ்ட், 2020)
* நீலத்திற்கு அப்பால்: அறிவியல் கற்பனை கதைகள் தொகுப்பு(நியூ டெல்லி, ரூபா அண்ட் கம்பெனி, 2008)
* அறிவியல் மற்றும் தொழில்நுட்பத்தின் பொற்காப்பகம்(நியூ டெல்லி, நிஸ்கேர்) [இணை எழுத்தாளர்]
* எப்படி?(நியூ டெல்லி, நிஸ்கேர்) [இணை எழுத்தாளர்]
* இந்திய அறிவியலாளர்கள்: ஊக்கமூட்டும் மனங்களின் கதை(நியூ டெல்லி, விக்யான் பிரசார், 2018) [பங்களிப்பாளர்]
* பூமியின் வாழ்க்கை (நியூ டெல்லி, விக்யான் பிரசார்)
* ஒரு நீல நிலவின் கதை: அறிவியல் கற்பனை கதைகள் (நியூ டெல்லி, நேஷனல் புக் டிரஸ்ட், 2006)
* ஜீன் நடவடிக்கை (நியூ டெல்லி, நிஸ்கேர்)
* மற்ற வானங்கள் (நியூ டெல்லி, விக்யான் பிரசார், 2017)
* தாவரங்களும் நண்பர்களாகும் (நியூ டெல்லி, விஸ்டம் ட்ரீ, 2015)
* மழையே மழையே மீண்டும் வா (நியூ டெல்லி, நிஸ்கேர்)
* சாந்தி ஸ்வரூப் பத்நாகர்: மனிதரும் அவரது பணி (நியூ டெல்லி, நிஸ்கேர்)
* பாம்புகள் (நியூ டெல்லி, விக்யான் பிரசார்)
* விலங்குகளின் சமூக வாழ்க்கை(நியூ டெல்லி, நேஷனல் புக் டிரஸ்ட், 2014)
* தாவரங்களின் சமூக வாழ்க்கை(நியூ டெல்லி, நேஷனல் புக் டிரஸ்ட், 2012)
* புரதங்களின் ரகசியங்கள் (நியூ டெல்லி, நேஷனல் புக் டிரஸ்ட்) [மெதா ராஜாத்யக்ஷா உடன்]
* அற்புதமான கடல் உலகம்(நியூ டெல்லி, பப்ளிகேஷன்ஸ் டிவிஷன்)
* அறிவியல் தொடர்பாடலில் புதிய காட்சிகள்* [இணை எழுத்து அறிக்கை]
* எது?(நியூ டெல்லி, நிஸ்கேர்) [இணை எழுத்தாளர்]
* ஏன்? (நியூ டெல்லி, நிஸ்கேர்) [இணை எழுத்தாளர்]
* வேறுபட்ட உலகங்கள்: அறிவியல் கற்பனை கதைகள்* (நியூ டெல்லி, நேஷனல் புக் டிரஸ்ட், 2012)
* மீண்டும் நாளை (நேஷனல் புக் டிரஸ்ட், 2023)
* குடிபெயர்வின் மாயம் (2023, சிஎஸ்ஐஆர்-நிஸ்சிபிஆர்)
* உயிர்வாழ்வுக்கான எஸ் (நேஷனல் புக் டிரஸ்ட் பரிசீலனையில்)
* A முதல் Z வரை அறிவியல் கற்பனை கதைகள்: 26 கோலு-மாமு கதைகளின் தொகுப்பு (கல்பாபிஸ்வா பதிப்பகம், 2024)

## மேற்கோள்கள்

பகுப்பு:எழுத்தாளர்கள்
ராஜ் ரத்னா

**ராஜ் ரத்னா** *(Raj Ratna)* என்ற பட்டமானது (ராஜ் ரத்தன் அல்லது ராஜ்ய ரத்னா என்று வெவ்வேறு பெயர்களில் அழைக்கப்படுகிறது. அதாவது ராஜியத்தின் ரத்தினம் ) என்பது பிரத்தானியர் ஆட்சியின் போது இந்தியாவின் சுதேச அரசுகளில் குடிமக்களுக்கு வழங்கப்பட்ட ஒரு உயர்ந்த பெருமைமிக்க பட்டமாகும். இது ஒரு குடிமக்கள் விருது ஆகும்.

## வரலாறு
ராஜ ரத்னா விருதுகள்: இந்தியாவில் பெரும்பாலும் இந்து சமஸ்தானங்களின் ஆட்சியாளர்களால் தங்களின் ஆட்சிக்குட்பட்ட பகுதிகளில் இருந்த புகழ் பெற்ற குடிமக்களுக்கு வழங்கப்பட்டது. இந்த பட்டம் ஒரு தங்க நாணய பதக்கத்துடன் வழங்கப்பட்டது.

இரண்டாவது மிக உயர்ந்த குடிமகன் விருது ராஜ்பூசண் (அதாவது ராஜின் ஆபரணம்) ஆகும். இது ஒரு வெள்ளி நாணய பதக்கத்துடன் வழங்கப்பட்டது. 

சுமார் 1949 ஆம் ஆண்டில் ஏறக்குறைய அனைத்து சுதேச அரசுகளும் இந்திய டொமினியனுடன் இணைக்கப்பட்டதைத் தொடர்ந்து ராஜரத்னா மற்றும் ராஜ்பூசண் ஆகிய பட்டங்களும் விருதுகளும் முடிவுக்கு வந்தன. நவீன இந்தியாவின் மிக உயர்ந்த குடிமை விருது பாரத ரத்னா ஆகும் . அதனைத் தொடர்ந்து,பத்ம பூசண், பத்ம விபூசண் மற்றும் பத்மசிறீ விருதுகள் வழங்கப்பட்டன.  

## ராஜ ரத்னா பட்டம் பெற்ற குறிப்பிடத்தக்க நபர்கள்

பெயரிடப்பட்ட சாலையில் முன்னொட்டாக ராஜ் ரத்னா என்ற தலைப்பைக் குறிப்பிடுகிறார்.

*  நாஞ்சி காளிதாசு மேத்தா போர்பந்தர் மாநிலத்தால் வழங்கப்பட்டது.

*  தின்சா ரத்தன்ஜி தா பரோடா மாநிலத்தால் வழங்கப்பட்டது. 1936
*  ஜகன்னாத் பண்டாரி வழக்கறிஞர் மற்றும் இடார் திவான் - இடார் மாநிலத்தால் வழங்கப்பட்டது. 

## மேலும் காண்க
*  நவரத்தினங்கள்

## மேற்கோள்கள்
references

பகுப்பு:இந்தியாவில் பட்டங்கள்
பகுப்பு:இந்தியப் பண்பாட்டு வரலாறு
பகுப்பு:பிரித்தானிய இந்தியா
பகுப்பு:மதிப்புக் குறிகள்
உருளைக்கிழங்கு சாட்

**உருளைக்கிழங்கு சாட்** (*alu chaat, aloo chat, aloo chaat*) என்பது இந்தியத் துணைக்கண்டத்தில் தோன்றிய ஒரு தெருவோர உணவாகும். இது வட இந்தியா, கிழக்கு இந்தியாவில் உள்ள மேற்கு வங்காளம், பாக்கித்தான் மற்றும் வங்காளதேசத்தின் சில்ஹெட் பிரிவின் சில பகுதிகளிலும் பிரபலமாக உள்ளது.இந்த உருளைக்கிழமங்கு சாட் சிற்றுண்டியானது ஒரு வாணலியில் வேக வைத்த உருளைக்கிழங்கை சிறிது மசித்தோ அல்லது மசிக்காமலேயோ எண்ணெய் அல்லது வெண்ணெயில் பொன்னிறமாகும் வரை மொறுமொறுப்பாக  வறுத்து,சீரகத் தூள்,மிளகாய்த் தூள் மற்றும் உப்பு ஆகிய  மசாலாப் பொருள்களுடன் கலந்து, புதினா சட்னி அல்லது புளி சட்னி சேர்த்துத் தயாரிக்கப்படுகிறது. ஒரு தட்டில் உருளைக்கிழங்கு மசாலாவை வைத்து, தயிர், வெங்காயம், தக்காளி மற்றும் கடைசியாக ஓமப்பொடி, மாதுளை, பப்டி, வேக வைத்த கொண்டைக் கடலை அல்லது கருப்பு கொண்டைக்கடலை ஆகியவற்றை சாட் மீது தூவிப் பரிமாறலாம். வறுக்கப்படாத வேகவைத்த உருளைக்கிழங்குடன், பழங்கள், மசாலாப் பொருள்கள், எலுமிச்சைச்சாறு மற்றும் சட்னி சேர்த்தும் இதைத் தயாரிக்கலாம். உருளைக்கிழங்கு சாட் இந்தியா முழுதும் மிகவும் பிரபலமாக இருக்கும் மாலை நேர உணவு ஆகும். இந்த சாட்களில் சென்னா சாட், தக்காளி சாட் எனப் பல வகைகள் இருக்கின்றன. இந்த சாட் வட இந்தியாவில் ஆலு சாட் என்று அழைக்கப்படுகிறது. இந்தியாவில் மட்டுமன்றி பாக்கித்தான் மற்றும் வங்க தேசத்திலும் உருளைக்கிழங்கு சாட்டை மக்கள் மிகவும் விரும்பி உண்கிறார்கள். மேலும் இதில் சேர்க்கும் உருளைக் கிழங்கு, வெங்காயம், தக்காளி ஆகியவற்றில் உடலுக்குத் தேவையான புரதச்சத்து, மாவுச்சத்து, பொட்டாசியம், மக்னீசியம் முதலிய பலவையான தாதுச்சத்துகளும் அடங்கியுள்ளன. உருளைக்கிழங்கு சாட் முக்கியமாக ஒரு தெருவோர உணவாகும். இதை ஒரு சிற்றுண்டியாகவோ, துணை உணவாகவோ அல்லது இலேசான உணவாகவோ பரிமாறலாம்.[1] இது வேகவைத்து வறுத்த கனசதுர வடிவ உருளைக்கிழங்குகளை சாட் மசாலாவுடன் சேர்த்து செய்யப்படுகிறது. இது பல வகையான நிலப்பரப்புகளின்  வேறுபாடுகளைக் கொண்ட ஒரு பன்முக உணவாகும்.[2]இந்தியில் 'ஆலு' என்ற சொல்லுக்கு உருளைக்கிழங்கு என்று பொருள், மேலும் 'சாட்' என்ற சொல் 'சுவைத்தல்' என்று பொருள்படும் 'சட்னா' என்ற இந்தி வார்த்தையிலிருந்து பெறப்பட்டது. எனவே, 'ஆலு சாட்' என்பது ஒரு சுவையான உருளைக்கிழங்கு சிற்றுண்டியைக் குறிக்கிறது.


File:Aloo_chaat_vendor,_Connaught_Place,_New_Delhi.jpg|Alu chat vendor, Connaught Place, New Delhi|ஆலு கப்லி, நறுக்கிய வேகவைத்த உருளைக்கிழங்கு, கொண்டைக்கடலை, தக்காளி, வெள்ளரிக்காய், புளிச்சாறு, பெங்காலி மசாலாப் பொருட்கள் மற்றும் நறுக்கிய மிளகாய் ஆகியவற்றைக் கொண்டு தயாரிக்கப்பட்டு, கொத்தமல்லி இலைகளால் அலங்கரிக்கப்பட்ட ஒரு பெங்காலி ஆலு சாட்.


## மேற்கோள்

பகுப்பு:இந்திய நொறுக்குத்தீனி வகைகள்
பகுப்பு:சாலையோர உணவுகள்
சோன்கட்ச் சட்டமன்றத் தொகுதி

**சோன்கட்ச் சட்டமன்றத் தொகுதி** *(Sonkatch Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது தேவாஸ் மாவட்டத்தில் அமைந்துள்ளது. சோன்கட்ச், தீவாசு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
மலசார் மக்கள்

**மலசார் பழங்குடியினர்***(Malasar people)* (தமிழ்: மலசார்) என்பவா் கருநாடகம், கேரளம் மற்றும் தமிழ்நாடு ஆகிய இந்திய மாநிலங்களில் உள்ள ஒரு பட்டியல் பழங்குடியினர் ஆவர். மலசார் பழங்குடியினர் மேற்குத்தொடர்ச்சி மலைகளில், ஆனைமலை குன்றுகளில் வசித்த தொன்மையான குடியேறிகளில் ஒருவராவர்.மலசார் என்பது இந்தியாவின் ஒரு வகையான பட்டியல் பழங்குடியினரால் பேசப்படும் வகைப்படுத்தப்படாத ஒரு தென் திராவிடத்துமொழியாகும்.
## மேற்கோள்கள்

பகுப்பு:பழங்குடிகள்
பகுப்பு:இந்தியாவில் சாதி அமைப்பு
விஜேந்தர் குப்தா

**விஜேந்தர் குப்தா** (*Vijender Gupta*; பிறப்பு ஆகத்து 14, 1963) தில்லி சேர்ந்த  இந்திய அரசியல்வாதி ஆவார். இவர் பாரதிய ஜனதா கட்சியினைச் சார்ந்தவர். குப்தா 2025 பெப்ரவரி முதல் தில்லி சட்டமன்றத்தின் 7ஆவது சபாநாயகராக உள்ளார். ரோகிணி சட்டமன்றத் தொகுதியிலிருந்து சட்டமன்ற உறுப்பினராகவும், பாஜகவின் தேசிய செயற்குழு உறுப்பினராகவும் உள்ளார். 2015 தில்லி மாநிலத் தேர்தலில் வெற்றி பெற்ற மூன்று பாஜக வேட்பாளர்களில் ஒருவரான இவர், பாஜகவின் தில்லி மாநில பிரிவின் தலைவராகவும் இருந்தார்.

## தனிப்பட்ட வாழ்க்கை
குப்தா மருத்துவர் சோபாவினை  மணந்தார். இவர் 1987 நவம்பர் 1 அன்று "சம்பூர்ணா" என்ற முன்னோடியான தன்னார்வ தொண்டு நிறுவனத்தை நிறுவினார்.

## அரசியல் வாழ்க்கை
ஸ்ரீ ராம் வணிகக் கல்லூரியின் முன்னாள் மாணவரும், மூன்று முறை பகுதி உறுப்பினராகவும், இப்போது ரோகினி சட்டமன்றத் தொகுதியின் மூன்றாவது முறை சட்டமன்ற உறுப்பினராகவும் உள்ளார். குப்தா, தில்லி பல்கலைக்கழக மாணவர் சங்கத்தின் முன்னாள் துணைத் தலைவராகவும் பணியாற்றி உள்ளார்.

1980ஆம் ஆண்டில் ஜனதா வித்யார்த்தி மோர்ச்சாவின் செயலாளராக தனது அரசியல் வாழ்க்கையைத் தொடங்கினார். 1983இல் ஜனதா வித்யார்த்தி மோர்ச்சாவின் இணை ஒருங்கிணைப்பாளராக உயர்த்தப்பட்டார். 1995ஆம் ஆண்டில் கேசவ் புரம் மாவட்டத்தில் பாரதிய ஜனதா யுவ மோர்ச்சா தலைவராக நியமிக்கப்பட்டார்.

1997ஆம் ஆண்டில் தில்லி மாநகராட்சி பகுதி உறுப்பினராகத் தேர்ந்தெடுக்கப்பட்டபோது இவரது தேர்தல் பயணம் தொடங்கியது. 1997 முதல் 1998 வரை தில்லி மாநகராட்சியின் சட்டம் மற்றும் பொது நோக்கக் குழுவின் தலைவராகவும், 2001 முதல் 2002 வரை உயர் அதிகாரமிக்க வீட்டு வரிக் குழுவின் துணைத் தலைவராகவும் பணியாற்றினார். இவர் ரோகிணி சட்டமன்றத் தொகுதியிலிருந்து தில்லி சட்டமன்றத்திற்கு உறுப்பினராக மூன்று முறை தேர்ந்தெடுக்கப்பட்டார். இத்தேர்தல்களில் தில்லியில் அதிக வித்தியாசத்துடன் வெற்றிபெற்றவர் என்பது குறிப்பிடத்தக்கது. குப்தா ரோகினியை ஒரு மாதிரி நகராட்சி பிரிவாக உருவாக்கினார்.

2002ஆம் ஆண்டில் பாஜக தில்லி செயலாளராக பதவி உயர்த்தப்பட்டார். குப்தா 2009 மக்களவைத் தேர்தலிலும் இந்திய தேசிய காங்கிரசு கட்சியின் கபில் சிபலுக்கு எதிராக சாந்தினி சவுக் மக்களவைத் தொகுதியில் போட்டியிட்டு தோல்வியடைந்தார். குப்தா 15 மே 2010 அன்று பாஜக தில்லி தலைவராக நியமிக்கப்பட்டார். இவர் 2013 தில்லி சட்டப்பேரவைத் தேர்தலில் புது தில்லியில் சட்டமன்றத் தொகுதியில் போட்டியிட்டார். ஆனால் அரவிந்த் கெஜ்ரிவாலிடம் தோல்வியடைந்தார்.

2015 தில்லி மாநிலத் தேர்தலில், இவர் மீண்டும் ரோகிணி சட்டமன்றத் தொகுதியில் போட்டியிட்டு வெற்றி பெற்றார். வெற்றி பெற்ற மூன்று பாஜக வேட்பாளர்களில் இவரும் ஒருவர். விஜேந்தர் குப்தா 16 ஏப்ரல் 2015 அன்று தில்லி சட்டசபையில் எதிர்க்கட்சித் தலைவராக நியமிக்கப்பட்டார்.

2020 தில்லி சட்டப்பேரவைத் தேர்தலில் ஆம் ஆத்மி கட்சி வேட்பாளர் ரோகிணி ராஜேஷ் நாமா 'பன்சிவாலாவை 12,000 வாக்குகள் வித்தியாசத்தில் தோற்கடித்தார்.

2025 தில்லி சட்டப்பேரவைத் தேர்தலில், இவர் மீண்டும் தனது இடத்தை 37000 க்கும் மேற்பட்ட வாக்குகள் வித்தியாசத்தில் வென்றார். இது தேர்தலில் வெற்றி பெற்ற 48 பாஜக வேட்பாளர்களில் அதிக வாக்கு வித்தியாசம் ஆகும்.

பிப்ரவரி 20 அன்று, இவர் தில்லி சட்டமன்றத்தின் சபாநாயகராக தேர்ந்தெடுக்கப்பட்டார்.

## மேற்கோள்கள்

## வெளியிணைப்புகள்

பகுப்பு:1963 பிறப்புகள்
பகுப்பு:தில்லி சட்டமன்ற உறுப்பினர்கள்
சாம்பிளைட்டு

**சாம்பிளைட்டு** (*Sampleite*) என்பது  NaCaCu5(PO4)4Cl•5(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். முதன்முதலில் 1942-ஆம் ஆண்டில், சிலியின் சுக்குய்காமேட்டா சுரங்கத்தில் கண்டறியப்பட்டு விவரிக்கப்பட்டது.  மேலும், சிலி ஆய்வு நிறுவனத்தின் சுரங்க மேற்பார்வையாளரான மேட் சாம்பிள் என்பவரின் நினைவாக இதற்குப் பெயரிடப்பட்டது.

பன்னாட்டு கனிமவியல் சங்கம் சாம்பிளைட்டு கனிமத்தை Smp என்ற குறியீட்டால் அடையாளப்படுத்துகிறது.

சாம்பிளைட்டு கனிமம் ஒற்றைச்சாய்வு படிக அமைப்பு கொண்டதாகும். P21/n அல்லது P21/c என்ற இடக்குழுவில் உள்ளது. ஒரு மெல்லிய வெட்டுப்பகுதியில், இது உயர்ந்த மேற்பரப்பு மேடுபள்ளங்களைக் கொண்டிருப்பதோடு, சுற்றியுள்ள ஊடகத்துடன் கூர்மையான எல்லைகளையும் கொண்டிருக்கும். சாம்பிளைட்டு திசைசார் பண்புடையது மற்றும் புலப்படும் பன்வண்ணத்தன்மையும் இருமுனை ஒளிவிலகலையும் கொண்டுள்ளது.

பொதுவாக, அதிக அளவில் நுண்ணிய வகை மைக்கா  மயமாக்கப்பட்ட பாறைகளின் மண் போன்ற மேலோடுகளில் காணப்படுகிறது. மேலும், மேற்பரப்பிற்கு அருகிலுள்ள அதிக ஆக்சிசனேற்றச் சூழல்களில் இது அமைந்திருக்கிறது.  மைக்கா போன்ற ரோசா வடிவக் கூட்டங்களாகவும் திரள்களாகவும் காணப்படும்போது, ​​மாங்கனீசு மற்றும் இரும்பு ஆக்சைடுகளின் கிளை வடிவப் படிவுகளுடன் இணைந்து காணப்படுகிறது.  ஜிப்சம் தவிர்ந்த மற்ற கனிமங்களுள், 'சாம்பிளைட்டு'  கனிமமே மிகச் சமீபத்தில் படிந்த கனிமமாகத் தோன்றுகிறது.'''

## மேற்கோள்கள்

## வெளி இணைப்புகள்

பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:தாமிரம்(II) கனிமங்கள்
பகுப்பு:பாசுப்பேட்டு கனிமங்கள்
பகுப்பு:குளோரைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஐந்து நீரேற்றுக் கனிமங்கள்
தத்துவப்பிரகாசர் (திருவாரூர்)

திருவாரூர்த் தத்துவப் பிரகாசர் பாடியனவாகப் பல பாடல்கள் தமிழ் நாவலர் திரட்டு என்னும் நூலில் உள்ளன.  அவற்றின் துணை கொண்டு அவரது வரலாற்றை ஓரளவு விளங்கிக்கொள்ள முடியும். (இவர் மதுரைத் தத்துவப் பிரகாசர் அல்லர். வேறொருவர்.)   

## வரலாறு

இந்தத் தத்துவப் பிரகாசர் திருவாரூரில் வாழ்ந்தவர். கிருஷ்ண தேவ ராயர் ஆகிய விசயநகர மன்னரால் பெரிதும் போற்றப்பட்டவர்களில் ஒருவர். இவரது தனிப்பாடல்கள் கிடைக்கின்றனவே அன்றி இவரது நூல் எதுவும் கிடைக்கவில்லை. 

### தேவாரத்தைச் சொல்பவன்

இவர் தன்னைப்பற்றி நீண்ட விருத்தப் பாடல் ஒன்றில் தெரிவிக்கிறார். திருஞான சம்பந்தரின் அடியவன். வடமொழி வழியைப் பின்பற்றும் சமணர் கருத்துக்களை ஏற்காதவன். முன்னோர் பாடல்களைத் திருடாதவன்.தனக்கு அருள் பாலித்த (தீட்சை அளித்த) குருவை மாற்றிக்கொள்ளாதவன். பிறர் பாடல்களைத் தன் பாடல் என்று காட்டி, பெறும் பரிசைப் பங்குபோட்டுக்கொள்ளாதவன். என்றெல்லாம் தெரிவிக்கிறார். 

### திருவாரூர் கோயில் திருவிழா முறைகேடுகள்

கிருஷ்ண தேவ ராயர் ஆணைப்படி கோயில் சடங்குகளைக் கண்காணித்துவந்தவர். சடங்குகளில் தவறு நிகழும்போது கண்டித்தவர். கண்டிக்கும்போது இவ்வாறு ஆணையிடுகிறார். 
 
கிருட்டிண தேவராயர் மீது ஆணை அவர் சார்பில் ஆட்சி நடத்தும் வடமலையார் மீது ஆணை பாகற்கொடி அறுப்பார் (திருவாரூரார் மீது ஆணை திருவாரூருக்கு அருகிலுள்ள வேலங்குடிக்குச் சென்று பாகற்கொடியை அறுத்துவிட்டு மீளுதல் திருவாரூர் விழாவில் ஒரு சடங்கு. விழாக் கொடியை இறக்காதே என்று திருவாரூர்த் தத்துவப்பிரகாசர் ஆணையிடுகிறார்.   

### அரசர்க்கு ஓலை, பட்டருக்குத் தண்டனை

அவர் ஆணைப்படிக் கொடி இறக்கப்படவில்லை. இதனைத் தெரிவிக்கும் பாடல் அரசருக்குத் தெரிவித்தவர்.
திருவாரூர்த் தியாகராசருக்குப் பூசை முறையாகச் செய்யவில்லை. செய்யாதவர் துலுக்கர் அல்லர். ஒட்டாரக்காரர் அல்ல. கோயில் பூசாரிகள். 
அரசே தெரிந்துகொள்.  ஓலைப் பாடல் ஓலையைப் படித்த அரசன் கோயில் பட்டரைப் பணிநீக்கம் செய்துவிட்டான்.

இவர் பாடியனவாகப் பல பாடல்கள் உள்ளன.

## மேற்கோள்

பகுப்பு:தமிழ்ப் புலவர்கள்
கிருஷ்ண பால்

**கிருஷ்ண பால்** *(Krishna Pal)* (வங்காளம்: কৃষ্ণ পাল: 1764 - 1822) என்பவர் இந்தியாவின் மேற்கு வங்காளத்தின் கல்கத்தாவைச் சேர்ந்த இவர் கிறித்துவ  மறைப்பணியாளர் சங்கத்தால் ஞானஸ்நானம் (திருமுழுக்கு) வழங்கப்பட்டு கிறித்துவ மதத்திற்கு மாறிய முதல் இந்தியர் ஆவார்.
## வாழ்க்கை வரலாறு
பால் 1764 ஆம் ஆண்டு கல்கத்தாவில் பிறந்தார். 1800 ஆம் ஆண்டில் தனது 36வது வயதில் தச்சு வேலை செய்து கொண்டிருந்தபோது அவரது கை இடப்பெயர்வு அடைந்தது. கிறித்துவ  மறைப்பணியாளர் சங்கத்திலிருந்து இந்தியாவிற்கு வந்த முதல் மறைப்பணியாளர் குழுவின் மருத்துவர் ஜான் தாமசிடம் அவர் சென்றார். அவர் ஜோசுவா மார்ஷ்மேனின் உதவியுடன் கிருஷ்ண பாலிடம் அதைவிடக் கொடிய நோய் மனிதன் தன் வாழ்நாளில் செய்யும் பாவமே என்று  கூறினார். கடவுளின் இரட்சிப்பின் கதையால் பால் மிகவும் நெகிழ்ந்து, கிறித்துவ மதம் மாற ஒப்புக் கொண்டதால் பின்னர், ஒரு மாதம் கழித்து டிசம்பர் 1800 இல் கங்கை நதியில் வில்லியம் கோரியால் இவருக்கு ஞானஸ்நானம் வழங்கப்பட்டது. இதன் மூலம் கிறித்துவ மதத்திற்கு மாறிய முதல் வங்காளி ஆவார். ஏறக்குறைய அதே சமயத்தில் மறைப்பணியாளர்களுடன் இவர் உணவு உண்டு கொண்டிருந்தபோது தனது சாதியை துறந்தார்.

அவர் 1804 இல் குருப்பட்டம் பெற்றார் மேலும் 1822 இல் காலராவால் இறக்கும் வரை பால் கல்கத்தா மக்களுக்கு ஊழியம் செய்வதற்கு தன்னை அர்பணித்துக் கொண்டதோடு  அங்கு அவர் ஒரு தேவாலயத்தைக் கட்டினார். இந்த இருபது ஆண்டுகளில் அவர் "இயேசுவை நோக்கிய கப்பல் உடைந்த பாவி" ஓ என் ஆத்துமாவே இனி மறக்காதே "மற்றும் கிறித்துவின் மரணத்தால் இரட்சிப்பு போன்ற பாடல்களை அவர் எழுதியுள்ளார். அவற்றில் சில பாடல்கள் ஜோசுவா மார்ஷ்மேனால் வங்காளத்திலிருந்து ஆங்கிலத்திற்கு மொழி பெயர்க்கப்பட்டன.
 
## படைப்புகள்
* முதல் இந்து மதமாற்றம்: இருபது ஆண்டுகளுக்கும் மேலாகத் தன் நாட்டு மக்களுக்கு நற்செய்தியைப் போதித்த கிருஷ்ண பாலின் நினைவுக் குறிப்பு. பிலடெல்பியா: அமெரிக்க மறைப்பணியாளர் பதிப்பகச் சங்கம். 1852. OCLC  14560551.

## மேற்கோள்கள்

## வெளி இணைப்புகள்
* 

பகுப்பு:1764 பிறப்புகள்
பகுப்பு:1822 இறப்புகள்
பகுப்பு:இந்தியாவில் கிறிஸ்தவம்
பகுப்பு:இந்தியாவில் சமயம்
பகுப்பு:கொல்கத்தா நபர்கள்
பகுப்பு:நாடு வாரியாகக் கிறித்தவம்